section_heading: Životopis
paragraph_text: Rodio se u Hrvatskom Selu kod Topuskoga. U Zagrebu pohađao gimnaziju i studirao klasičnu filologiju na Mudroslovnom fakultetu. Predavao je u gimnazijama, u Karlovcu i u Zagrebu od 1902. do odlaska u mirovinu. Prevodio starogrčke autore. Napisao je prvi potpuni prijevod Platonove Države na hrvatski jezik (objavljena u Zagrebu 1942., 6 izdanja). Preveo je grčkoga Ksenofontove Spomene Sokratove i Knjigu o gospodarstvu te Aristotelovu Poetiku. Prevodio i s latinskog. Preveo Petronija (Satire) uz opširni komentar i prikaz kulturnih prilika u doba nastanka djela. Osim klasičnih jezika, prevodio s engleskoga. Preveo je Tehnokraciju W. W. Parrisha.